APSTIPRINĀTS

VAS “Privatizācijas aģentūra”

Iepirkuma komisijas sēdē

2019.gada 22.maijā

ar protokolu Nr.29

VAS “Privatizācijas aģentūra”

ATKLĀTA KONKURSA

**„VAS “Privatizācijas aģentūra” valdījumā esošo dzīvojamo māju pārvaldīšana”**

NOLIKUMS

Identifikācijas Nr.PA/2019/22

Rīga, 2019

I.VISPĀRĪGĀ INFORMĀCIJA

**1. Iepirkuma procedūra, nosaukums un identifikācijas numurs:**

* 1. Iepirkuma procedūra – Atklāts konkurss.
  2. Iepirkuma nosaukums – “VAS “Privatizācijas aģentūra” valdījumā esošo dzīvojamo māju pārvaldīšana”.
  3. Identifikācijas Nr.PA/2019/22.
  4. Atklāta konkursa nolikums satur vispārīgās prasības, kas attiecas uz to iepirkuma procedūru, kuras profilā Atklāta konkursa nolikums ir pievienots. Nolikums satur informācijas daļas (informācija par pasūtītāju, detalizēta informācija par iepirkuma priekšmetu, piegādātāju kvalifikācijas prasības, tehniskās specifikācijas un finanšu piedāvājuma prasības, iepirkuma līguma projekts, veidlapas u.c. informācija), kas ir pieejamas attiecīgās iepirkuma procedūras profila datos, Elektronisko iepirkumu sistēmas e-konkursu apakšsistēmā, turpmāk – EIS, Atklāta konkursa sadaļā publicētie pielikumi ir nolikuma neatņemamas sastāvdaļas.
  5. CPV kods: 70330000-3 (Nekustamā īpašuma pārvaldīšanas pakalpojumi par noteiktu samaksu vai uz līguma pamata).

**2. Pasūtītājs:**

Valsts akciju sabiedrība “Privatizācijas aģentūra” (turpmāk – Pasūtītājs).

Reģistrācijas Nr.40003192154

Adrese: K.Valdemāra iela 31, Rīga, LV-1887

Tālrunis: 67021358

E-pasts adrese: info@pa.gov.lv

Mājas lapas adrese: [www.pa.gov.lv](http://www.pa.gov.lv)

**3. Pasūtītāja kontaktpersonas:**

3.1. Par iepirkuma procedūru - Administratīvā departamenta Iepirkumu un tehniskā nodrošinājuma nodaļas vadītāja Ingrīda Purmale, e-pasts: Ingrida.Purmale@pa.gov.lv, tālr.: 67021319 un Administratīvā departamenta Iepirkumu un tehniskā nodrošinājuma nodaļas iepirkumu speciāliste Eva Jonāse, tālr.67021336, e-pasts: Eva.Jonase@pa.gov.lv.

3.2. Par iepirkuma priekšmetu – Dzīvojamo māju un dzīvokļu departamenta vecākais juriskonsults Indulis Krauze, tālr.67021443, e-pasts: Indulis.Krauze@pa.gov.lv.

**4. Pretendenti:**

4.1. Pretendents ir juridiskā persona vai šādu personu apvienība jebkurā to kombinācijā, kas attiecīgi piedāvā tirgū sniegt dzīvojamo māju pārvaldīšanas pakalpojumus un ir reģistrēts normatīvajos aktos noteiktajā kārtībā.

4.2. Ja piedāvājumu Atklātam konkursam iesniedz piegādātāju apvienība, piedāvājumam pievieno piegādātāju apvienības dalībnieku parakstītu vienošanos, kurā norāda:

4.2.1. piegādātāju apvienības dalībnieku apliecinājumu par sadarbību nākotnē Atklāta konkursa iepirkuma līguma izpildē;

4.2.2. iepirkuma līguma daļas, kuras izpildīs katrs no piegādātāju apvienības dalībniekiem;

4.2.3. apliecinājumu, ka, ja tiks pieņemts lēmums piegādātāju apvienībai piešķirt iepirkuma līguma slēgšanas tiesības, visi piegādātāju apvienības dalībnieki vienosies par apvienības dalībnieku atbildības sadalījumu iepirkuma līguma izpildei;

4.2.4. dalībnieku, kurš pilnvarots parakstīt piedāvājumu un pārstāvēt piegādātāju apvienību Atklātā konkursā, kā arī parakstīt iepirkuma līgumu.

4.3. Ja pretendents ir piegādātāju apvienība un vienošanā nav atrunātas pārstāvības tiesības vai nav izsniegta pilnvara, pieteikuma oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.

4.4. Ja piegādātāju apvienību atzīst par Atklāta konkursa uzvarētāju, tās dalībnieki pirms iepirkuma līguma noslēgšanas pēc savas izvēles nodibina vai nu personālsabiedrību vai arī noslēdz sabiedrības līgumu, iesniedzot Pasūtītājam sabiedrības līguma apliecinātu kopiju. Neizpildot šajā punktā minēto prasību, Pasūtītājs uzskatīs, ka piegādātāju apvienība ir atteikusies noslēgt iepirkuma līgumu.

4.5.Visiem Atklāta konkursa pretendentiem piemēro vienādus noteikumus.

1. **Apakšuzņēmēji:**
   1. Pretendents iepirkuma līguma izpildē ir tiesīgs piesaistīt apakšuzņēmējus.
   2. Pretendents savā piedāvājumā norāda visus apakšuzņēmējus, un katram šādam apakšuzņēmējam izpildei nododamo iepirkuma līguma daļu.
   3. Viena un tā paša apakšuzņēmēja kandidatūra var tikt norādīta vairāku pretendentu piedāvājumos.
2. **Informācija par iepirkuma priekšmetu:**
   1. Iepirkuma priekšmets ir Tehniskajā specifikācijā (Nolikuma 1.pielikums) minēto nekustamo īpašumu (dzīvojamo māju, palīgēku un piesaistīto zemes gabalu, turpmāk kopā saukti – Dzīvojamās mājas), kuri atrodas Pasūtītāja valdījumā Atklāta konkursa izsludināšanas brīdī, pārvaldīšana atbilstoši Dzīvojamo māju pārvaldīšanas likumā noteiktajām obligāti veicamajām pārvaldīšanas darbībām un Atklāta konkursa iepirkuma līguma noteikumiem (Nolikuma 6.pielikums).
   2. Iepirkuma priekšmets netiek dalīts iepirkuma daļās.
   3. Pretendents nedrīkst iesniegt piedāvājuma variantus.
   4. Iepirkuma līguma izpildes vieta – Latvija.
   5. Iepirkuma līguma izpilde – Pasūtītājs Tehniskajā specifikācijā (Nolikuma 1.pielikums) iekļauto pārvaldāmo Dzīvojamo māju skaitu līdz Atklāta konkursa iepirkuma līguma noslēgšanai vai pēc tā noslēgšanas var samazināt (ja tās likumā “Par valsts un pašvaldību dzīvojamo māju privatizāciju” noteiktajā kārtībā tiek nodotas dzīvokļu īpašniekiem pārvaldīšanā vai pašvaldībām) vai papildināt ar Pasūtītāja valdījumā esošām citām dzīvojamām mājām.
   6. Iepirkuma līgums: ar pretendentu tiks slēgts Atklāta konkursa iepirkuma līgums par visu Tehniskajā specifikācijā (Nolikuma 1.pielikums) minēto Dzīvojamo māju pārvaldīšanu uz 3 (trīs) gadiem.
   7. Norēķinu kārtība: Dzīvojamo māju pārvaldīšanas pakalpojuma apmaksu veic šo Dzīvojamo māju dzīvokļu īpašnieki (maksājot pārvaldīšanas maksu), neprivatizēto dzīvokļu īpašumu īrnieki (maksājot īres maksu), kā arī Pasūtītājs (sedzot neizīrēto valsts dzīvokļu īpašumu pārvaldīšanas izdevumus).

**7.** **Atklāta konkursa nolikuma saņemšana un papildu informācijas sniegšana**

7.1. Atklāta konkursa nolikums, nolikuma grozījumi un atbildes uz ieinteresēto piegādātāju jautājumiem ir publiski pieejamas Pasūtītāja tīmekļvietnē <https://www.pa.gov.lv> sadaļā “Iepirkumi” un EIS [www.eis.gov.lv](http://www.eis.gov.lv). Jautājumu vai Atklāta konkursa nolikuma grozījumu gadījumā norādītajās mājas lapās Iepirkuma komisija ievietos papildu informāciju.

7.2. Ieinteresētais piegādātājs apņemas sekot līdzi turpmākajām izmaiņām Atklāta konkursa nolikumā, kā arī Iepirkuma komisijas sniegtajām atbildēm uz ieinteresēto piegādātāju jautājumiem. Ja minētos dokumentus un ziņas Pasūtītājs ir ievietojis tīmekļvietnē https://www.pa.gov.lv sadaļā „Iepirkumi” un EIS [www.eis.gov.lv](http://www.eis.gov.lv), tiek uzskatīts, ka ieinteresētais piegādātājs tos ir saņēmis un ar tiem iepazinies.

7.3. Ieinteresētais piegādātājs EIS e-konkursu apakšsistēmā Atklāta konkursa sadaļā var reģistrēties kā nolikuma saņēmējs, ja tas ir reģistrēts EIS kā piegādātājs[[1]](#footnote-1).

7.4. Ja Iepirkuma komisija no ieinteresētā piegādātāja saņem rakstisku jautājumu par Atklāta konkursa norisi, atbildi tā sniedz rakstiskā veidā 5 (piecu) darbdienu laikā no jautājuma saņemšanas dienas, bet ne vēlāk kā 6 (sešas) kalendārās dienas pirms piedāvājumu iesniegšanas termiņa beigām, ja jautājums ir saņemts savlaicīgi. Uz ieinteresēto piegādātāju vēlāk uzdotajiem jautājumiem vai papildu informācijas pieprasījumiem Iepirkuma komisija atbildi nesniegs.

## II PRASĪBAS ATTIECĪBĀ UZ PIEDĀVĀJUMA IESNIEGŠANU UN NOFORMĒJUMU

**8. Piedāvājuma iesniegšana, datums, laiks un kārtība:**

8.1.Pretendenta piedāvājums jāiesniedz elektroniski līdz **2019.gada 9.jūlija plkst.15:00**. EIS e-konkursu apakšsistēmā.

**8.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Atklāta konkursa nolikumam.**

**9. Prasības piedāvājumu noformēšanai:**

9.1. Piedāvājumu jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:

9.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā Atklāta konkursa sadaļā ievietotās veidnes;

9.1.2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas veidnes, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).

9.2. pieteikuma veidlapa jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.

9.3. Pretendents pieteikuma parakstīšanai izmanto elektroniskās informācijas sistēmā iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu. *(sk. EIS sistēmā Atklāta konkursa sadaļā pievienotās datnes)*. Pieteikumu paraksta pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā). Var tikt izmantots sistēmā iestrādātais paraksta rīks, kas nodrošina elektroniskā dokumenta parakstītāja identitātes apstiprināšanu.

9.4. Citus dokumentus pretendents pēc saviem ieskatiem ir tiesīgs iesniegt elektroniskā formā, parakstot ar EIS piedāvāto elektronisko parakstu vai parakstot ar drošu elektronisko parakstu.

9.5. Piedāvājums jāiesniedz latviešu valodā vai, ja to oriģināli ir svešvalodā, attiecīgajam dokumentam jāpievieno tā tulkojums latviešu valodā.

9.6. Ja pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 41.panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.

9.7. Piedāvājumā iekļautajiem dokumentiem ir jābūt skaidri salasāmiem bez labojumiem.

9.8. Informāciju, kas ir komercnoslēpums atbilstoši Komerclikuma 19.pantam vai tā uzskatāma par konfidenciālu informāciju, pretendents norāda savā piedāvājumā. Komercnoslēpums vai konfidenciāla informācija nevar būt informācija, kas Publisko iepirkumu likumā ir noteikta par vispārpieejamu informāciju.

9.9. Iesniedzot piedāvājumu, pretendents pilnībā atzīst visus Atklāta konkursa nolikumā (t.sk. tā pielikumos un veidnēs, kuras ir ievietotas EIS e-konkursu apakšsistēmas Atklāta konkursa sadaļā) ietvertos nosacījumus.

9.10. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.

**10. Piedāvājumu atvēršana:**

10.1. Iepirkuma komisija piedāvājumus atver **2019.gada 9.jūlijā plkst.15.00** tūlīt pēc Atklāta konkursa nolikuma 8.1.apakšpunktā noteiktā piedāvājumu iesniegšanas termiņa beigām. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.

10.2. Pretendentam ir tiesības piedalīties piedāvājumu atvēršanas sanāksmē klātienē Pasūtītāja telpās, atbilstoši Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 15.punktā noteiktai kārtībai.

10.3. Pēc visu piedāvājumu atvēršanas piedāvājumu atvēršanas sanāksme tiek slēgta.

10.4. Piedāvājumu atvēršanas norisi, kā arī visas nosauktās ziņas, Iepirkuma komisijas sekretārs protokolē piedāvājumu atvēršanas sanāksmes protokolā. Piedāvājumu atvēršanas sanāksmes protokols 3 (trīs) darbdienu laikā pēc atvēršanas sanāksmes tiek ievietots tīmekļvietnē [www.pa.gov.lv](http://www.pa.gov.lv) sadaļā “Iepirkumi” un EIS [www.eis.gov.lv](http://www.eis.gov.lv) e-konkursu apakšsistēmā Atklāta konkursa sadaļā.

10.5. Pretendentu atlasi, piedāvājumu atbilstības pārbaudi un piedāvājumu vērtēšanu Atklāta konkursa Iepirkuma komisija veic slēgtā sēdē. Pasūtītājs neizsniedz protokolus, izņemot piedāvājumu atvēršanas sanāksmes protokolu, kamēr notiek pieteikumu vai piedāvājumu vērtēšana.

10.6. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 10 (desmit) minūtes pēc piedāvājumu iesniegšanas termiņa beigām Iepirkuma komisijai jāiesniedz elektroniskā atslēga ar paroli šifrētā dokumenta atvēršanai.

III PRETENDENTU KVALIFIKĀCIJAS PRASĪBAS UN IESNIEDZAMIE DOKUMENTI

1. **Pretendentu atlase:**
   1. Pretendentu kvalifikācijas prasības un dzīvojamo māju pārvaldīšanas pieredzes prasības ir obligātas visiem pretendentiem, kas vēlas iegūt tiesības slēgt iepirkuma līgumu.
   2. Iesniedzot Atklāta konkursa nolikumā pieprasītos dokumentus, pretendents apliecina, ka tā kvalifikācija ir pietiekama iepirkuma līguma izpildei, kā arī tā pieredze dzīvojamo māju pārvaldīšanā ir atbilstoša Atklāta konkursa nolikuma prasībām.
   3. Saskaņā ar Publisko iepirkumu likuma 49.pantu pretendents kā sākotnējo pierādījumu atbilstībai Atklāta konkursa nolikuma 13.apakšpunktā noteiktajām pretendentu atlases prasībām var iesniegt Eiropas vienoto iepirkuma procedūras dokumentu (turpmāk – ESPD).
   4. Ja piegādātājs izvēlējies iesniegt ESPD, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka to kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par piegādātāja norādīto apakšuzņēmēju, kura sniedzamo pakalpojumu vērtība ir vismaz 10% procenti no iepirkuma līguma vērtības. Piegādātāju apvienība iesniedz atsevišķu ESPD par katru tās dalībnieku (pieejams <http://eur-lex.europa.eu/legal-content/LV/TXT/PDF/?uri=CELEX:32016R0007&from=LV> (aizpildāms tās 2.pielikums)).
   5. Ja pretendents izvēlējies iesniegt ESPD, lai apliecinātu, ka tas atbilst Atklāta konkursa nolikumā noteiktajām pretendentu atlases prasībām, Iepirkuma komisija jebkurā brīdī iepirkuma procedūras laikā var lūgt jebkuram pretendentam iesniegt visus vajadzīgos sertifikātus un apliecinošos dokumentus vai daļu no tiem, ja tas ir nepieciešams Atklāta konkursa pareizas norises nodrošināšanai.
2. **Pretendentu atlases prasības un iesniedzamie dokumenti:**

|  |  |  |
| --- | --- | --- |
| **Nr.** | **Atlases un kvalifikācijas prasības** | **Iesniedzamie dokumenti** |
| 12.1. |  | Pretendenta pieteikums un finanšu piedāvājums dalībai Atklātā konkursā saskaņā ar Elektronisko iepirkumu sistēmas e-konkursu apakšsistēmā šā iepirkuma sadaļā publicēto veidni (Nolikuma 2.pielikums); |
| 12.2. | Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības. | Par Latvijas Republikā reģistrēta pretendenta pārstāvja pārstāvības (paraksta) tiesībām Iepirkuma komisija pārliecināsies Uzņēmumu reģistra tīmekļa vietā. Ārvalstī reģistrētam pretendentam jāiesniedz attiecīgās valsts kompetentas institūcijas izsniegts dokuments vai tā kopija, kas apliecina, ka pretendenta pārstāvim, kurš paraksta piedāvājuma dokumentus, ir pārstāvības (paraksta) tiesības.  Ja pretendents iesniedz pilnvaru, tad papildus tam jāiesniedz dokuments, kas apliecina, ka pilnvaras devējam ir pārstāvības (paraksta) tiesības. |
| 12.3. | Pretendents var nodrošināt Dzīvojamo māju pārvaldīšanas pakalpojuma sniegšanu, ko apliecina iesniegtās ziņas par tehnisko personālu un speciālistiem, kā arī tehniskajiem resursiem pakalpojuma sniegšanai. | Pretendenta tehniskais piedāvājums par:   1. tehniskajām priekšrocībām – pārvaldīšanas procesā iesaistītām tehnikas vienībām, avārijas dienestu pieejamību saskaņā ar Elektronisko iepirkumu sistēmas e-konkursu apakšsistēmā šā iepirkuma sadaļā publicēto veidni (Nolikuma 3.pielikums); 2. Dzīvojamo māju pārvaldīšanas pakalpojuma sniegšanai paredzēto personālu, pievienojot piesaistāmo speciālistu sarakstu saskaņā ar Elektronisko iepirkumu sistēmas e-konkursu apakšsistēmā šā iepirkuma sadaļā publicēto veidni (Nolikuma 4.pielikums); 3. pakalpojuma saņēmēju (pašvaldību, sadarbības partneru, dzīvokļu īpašnieku sabiedrību vai biedrību, dzīvokļu īpašnieku pilnvaroto personu) pretendenta sniegtā pakalpojuma kvalitātes novērtējumi (nav obligāti iesniedzami, bet dod pretendentam priekšrocības piedāvājuma novērtēšanā);   pretendents ir tiesīgs iesniegt alternatīvu dokumentāciju, no kuras ir objektīvi secināma pretendenta atbilstība. |
| 12.4. | Pretendentam ir vismaz trīs gadu darba pieredze dzīvojamo māju pārvaldīšanā | Pretendents iesniedz viņa pārvaldīšanā esošo dzīvojamo māju sarakstu saskaņā ar Elektronisko iepirkumu sistēmas e-konkursu apakšsistēmā šā iepirkuma sadaļā publicēto veidni (Nolikuma 5.pielikums), apliecinot viņa pieredzi dzīvojamo māju pārvaldīšanā ne mazāk kā beidzamos trīs gadus (2016.- 2018.gads un laika periods līdz šī piedāvājuma iesniegšanai). |
| 12.5. | Pretendentam ir vismaz 1 (viens) darbinieks, kuram ir profesionālā kvalifikācija dzīvojamo māju pārvaldīšanā ar vismaz ceturto profesionālās kvalifikācijas līmeni, atbilstoši Dzīvojamo māju pārvaldīšanas likuma 13.pantā noteiktajam. | Pretendents iesniedz izglītības dokumenta vai pārvaldnieka profesionālo kompetenci apliecinoša dokumenta apliecinātu kopiju, kas apliecina pretendenta darbinieka (darbinieku), kurš (kuri) veiks iepirkuma līgumā uzdoto pārvaldīšanas uzdevumu iepirkuma priekšmetā iekļautajās dzīvojamās mājās, profesionālo kvalifikāciju dzīvojamo māju pārvaldīšanā atbilstoši Dzīvojamo māju pārvaldīšanas likuma normām, kā arī šī darbinieka (šo darbinieku) CV un apliecinājumu brīvā formā par to, ka viņš (viņi) piekrīt piedalīties iepirkuma līguma izpildē |
| 12.6. | Pretendents var balstīties uz citu personu tehniskajām un profesionālajām iespējām, ja tas ir nepieciešams iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā.  Pretendents, iesniedzot piedāvājumu, var balstīties uz citu personu tehniskām un profesionālām iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.  Pretendents, kā arī personas, uz kuras iespējām pretendents balstās, dokumentu parakstīšanai izmanto elektroniskās informācijas sistēmā iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu. | Personas, uz kuras iespējām pretendents balstās, rakstisks apliecinājums par piedalīšanos Atklātā konkursā, kā arī apliecinājums nodot pretendenta rīcībā iepirkuma līguma izpildei nepieciešamos resursus gadījumā, ja ar pretendentu tiek noslēgts iepirkuma līgums.  Ja pretendents, iesniedzot pieteikumu, balstās uz citas personas saimniecisko vai finansiālo stāvokli, tas pierāda Pasūtītājam, ka viņa rīcībā būs nepieciešamie resursi, iesniedzot dokumentu, kas apliecina šīs personas sadarbību konkrētā iepirkuma līguma izpildei, norādot pretendenta un attiecīgās personas atbildības sadalījumu iepirkuma līguma izpildei.  Ja pretendents, iesniedzot pieteikumu, balstās uz citas personas tehniskām un profesionālām spējām, tas pierāda Pasūtītājam, ka viņa rīcībā būs nepieciešamie resursi, iesniedzot dokumentu, kas apliecina nepieciešamo resursu nodošanu pretendenta rīcībā. |
| 12.7. | Ja pieteikumu iesniedz piegādātāju apvienība, pieteikuma dokumentus paraksta atbilstoši piegādātāju savstarpējās vienošanās nosacījumiem. | Ja pieteikumu iesniedz piegādātāju apvienība, papildus pieteikumam jāpievieno šo personu starpā noslēgta vienošanās, kas parakstīta tā, ka vienošanās ir juridiski saistoša visiem apvienības dalībniekiem. Vienošanās jāiekļauj šāda informācija:   1. piegādātāju apvienības dibināšanas mērķis un vienošanās darbības (spēkā esamības) termiņš; 2. katra apvienības dalībnieka tiesības un pienākumi un pakalpojumu daļa iepirkuma līguma izpildei; 3. apliecinājums, ka visi personu apvienības dalībnieki, uz kuru saimnieciskajām un finansiālajām iespējām piegādātājs balstās un kuri būs atbildīgi par iepirkuma līguma izpildi, vienosies par apvienības dalībnieku atbildības sadalījumu par iepirkuma līguma izpildi gadījumā, ja pretendentam tiks piešķirtas iepirkuma līguma slēgšanas tiesības; 4. informācija par piegādātāju apvienības vadošo dalībnieku; 5. pilnvarojumu dalībniekam, kurš tiesīgs rīkoties visu personas dalībnieku vārdā un to vietā, norādot dalībnieka pilnvarotās personas ieņemamo amatu, vārdu un uzvārdu. |
| 12.8. | Pretendentam jānorāda visi apakšuzņēmēji un apakšuzņēmēja apakšuzņēmēji. | Ja pretendents piesaista apakšuzņēmējus, papildus jāiesniedz piesaistīto apakšuzņēmēju saraksts saskaņā ar Atklāta konkursa nolikuma 2.pielikuma veidni, norādot katram apakšuzņēmējam izpildei nododamās iepirkuma daļas procentuālo vērtību. Publisko iepirkumu likuma 63.panta trešā daļa nosaka “apakšuzņēmēja veicamo būvdarbu vai sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vai sniedzamo pakalpojumu vērtību. Šā panta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā”.  Par apakšuzņēmējiem jāiesniedz:  a) nosaukums, vienotais reģistrācijas numurs, adrese, kontaktpersona un tās tālruņa numurs, nododamās iepirkuma līguma daļas procentuālā vērtība;  b) katra apakšuzņēmēja apliecinājums par tā gatavību veikt tam izpildei nododamo iepirkuma līguma daļu. |
| 12.9. | Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām. | Par Latvijas Republikā reģistrētu pretendenta reģistrāciju atbilstoši normatīvo aktu prasībām Iepirkuma komisija pārliecināsies Uzņēmumu reģistra tīmekļa vietā. Ārvalstī reģistrētam pretendentam jāiesniedz attiecīgās valsts kompetentas institūcijas izsniegts dokuments vai tā kopija, kas apliecina, ka pretendents ir reģistrēts atbilstoši tās valsts normatīvo aktu prasībām. |
| 12.10. | Pretendentam par pēdējo kalendāro gadu gada ir atbilstoši sagatavots un iesniegts gada pārskats Valsts ieņēmumu dienestam (vai attiecīgās valsts kompetentajā institūcijā). | Pretendenta gada finanšu pārskats par pēdējo kalendāro gadu. |

**IV PIEDĀVĀJUMU VĒRTĒŠANA UN PIEDĀVĀJUMA IZVĒLES KRITĒRIJS**

**13**. **Piedāvājuma izvēles kritērijs:**

13.1. Atklāta konkursa nolikumam atbilstošs piedāvājums, kur izvēles kritērijs ir saimnieciski izdevīgākais pakalpojuma piedāvājums par visu Atklāta konkursa Tehniskajā specifikācijā (Nolikuma 1.pielikums) minēto Dzīvojamo māju pārvaldīšanu kopumā.

13.2. Piedāvājuma vērtēšana notiek secīgi šādos posmos:

13.2.1. Iepirkuma komisija vērtēs pretendenta piedāvājuma noformējuma atbilstību Atklāta konkursa nolikuma prasībām. Ja Iepirkuma komisija vērtēšanas procesā konstatēs tādu piedāvājuma neatbilstību noformējuma prasībām, kura var ietekmēt turpmāko lēmumu pieņemšanu attiecībā uz pretendentu, pretendents no līdzdalības iepirkumā tiks izslēgts;

13.2.2. Iepirkuma komisija vērtēs pretendenta piedāvājuma atbilstību Atklāta konkursa nolikuma III sadaļā noteiktajām prasībām;

13.2.3. Iepirkumu komisija vērtēs pretendenta Tehniskā piedāvājuma atbilstību Atklāta konkursa nolikuma Tehniskās specifikācijas prasībām. Ja Iepirkuma komisija konstatēs pretendenta Tehniskā piedāvājuma neatbilstību Atklāta konkursa nolikuma prasībām, pretendents no turpmākas dalības iepirkumā tiks izslēgts.

13.2.4. Iepirkuma komisija izvēlas saimnieciski izdevīgāko piedāvājumu no piedāvājumiem, kuri ir atzīti par atbilstošiem pēc pretendentu piedāvājumu atbilstības pārbaudes.

14. Piedāvājuma vērtēšanu iepirkuma komisija veiks saskaņā ar šādiem kritērijiem:

|  |  |
| --- | --- |
| **A daļa. Pārvaldīšanas procesu raksturojošie kritēriji** | Punkti  50 |
| A1. Pretendenta nodrošinājums ar speciālistiem (speciālisti un to pieejamība attiecīgajā reģionā) | 0-30 |
| A2. Pretendenta tehniskās priekšrocības (pārvaldīšanas procesā iesaistītās tehnikas vienības, iespējas pašam veikt remontdarbus un novērst avārijas, avārijas dienestu pieejamība) | 0-20 |
| **B daļa. Pretendenta pakalpojuma kvalitātes novērtējums** | Punkti  30 |
| **C daļa. 2020.gadā prognozētā vidējā pārvaldīšanas maksa mēnesī (EUR/1 m2)** | Punkti  10 |

14.1. Piešķirot novērtējuma punktus, komisijas locekļi ņem vērā sekojošo:

|  |  |
| --- | --- |
| **A daļa. Pārvaldīšanas procesu raksturojošie kritēriji.** | |
| **Vērtējot piedāvājumu pēc A1 kritērija - pretendenta nodrošinājums ar speciālistiem (speciālisti un to pieejamība):** | |
| 30 punkti | piešķir piedāvājumam ar trim vai vairāk nekustamā īpašuma pārvaldniekiem ar vismaz 4.profesionālās kvalifikācijas pakāpi vai pārvaldnieka profesionālo kompetenci apliecinošu dokumentu, kā arī pretendenta rīcībā ir tehniskie darbinieki (elektriķis, santehniķis, namdaris), kā arī citi algoti speciālisti (jurists, grāmatvedis, lietvedis), kuri nodrošinās iepirkuma priekšmetā minēto dzīvojamo māju pārvaldīšanu\*); |
| 20 punkti | piešķir piedāvājumam ar diviem nekustamā īpašuma pārvaldniekiem ar vismaz 4.profesionālās kvalifikācijas pakāpi vai pārvaldnieka profesionālo kompetenci apliecinošu dokumentu, kā arī pretendenta rīcībā ir tehniskie darbinieki (elektriķis, santehniķis, namdaris), kā arī citi algoti speciālisti (jurists, grāmatvedis, lietvedis), kuri nodrošinās iepirkuma priekšmetā minēto dzīvojamo māju pārvaldīšanu\*); |
| 10 punkti | piešķir piedāvājumam ar vienu nekustamā īpašuma pārvaldnieku ar vismaz 4.profesionālās kvalifikācijas pakāpi vai pārvaldnieka profesionālo kompetenci apliecinošu dokumentu, kā arī pretendenta rīcībā ir tehniskie darbinieki (elektriķis, santehniķis, namdaris), kā arī citi algoti speciālisti (jurists, grāmatvedis, lietvedis), kuri nodrošinās iepirkuma priekšmetā minēto dzīvojamo māju pārvaldīšanu\*); |
|  | pārējos gadījumos punktus nepiešķir |
| **Vērtējot piedāvājumu pēc A2 kritērija - pretendenta tehniskās priekšrocības (pārvaldīšanas procesā iesaistītās tehnikas vienības, iespējas pašam veikt remontdarbus un novērst avārijas, avārijas dienestu pieejamība):** | |
| 20 punkti | piešķir piedāvājumam, kurš ietver pretendenta tehnisko priekšrocību izklāstu un kas atbilst visiem šeit minētajiem kritērijiem:   * iespēju pašam veikt remontdarbus; * novērst avārijas vai iespēju piesaistīt avārijas dienestus uz spēkā esoša līguma pamata; * pretendentam ir savs diennakts avārijas tālrunis |
| 10 punkti | piešķir piedāvājumam, kurš ietver pretendenta tehnisko priekšrocību izklāstu un kam iztrūkst viens no šeit minētajiem kritērijiem:   * iespēju pašam veikt remontdarbus; * novērst avārijas vai iespēju piesaistīt avārijas dienestus uz spēkā esoša līguma pamata; * pretendentam ir savs diennakts avārijas tālrunis |
|  | pārējos gadījumos punktus nepiešķir. |
|  |  |
| **B daļa. Pretendenta pakalpojuma kvalitātes novērtējums** | |
| **Vērtējot piedāvājumu pēc B1 kritērija - pretendenta pakalpojuma kvalitātes novērtējums:** | |
| 30 punkti | piešķir piedāvājumam, kuram pievienoti vismaz 3 pretendenta pakalpojuma saņēmēju (dzīvokļu īpašnieku pilnvaroto personu vai biedrību) pretendenta sniegtā pakalpojuma augstas kvalitātes apliecinājumi\*\*); |
| 20 punkti | piešķir piedāvājumam, kuram pievienoti vismaz 2 pretendenta pakalpojuma saņēmēju (dzīvokļu īpašnieku pilnvaroto personu vai biedrību) pretendenta sniegtā pakalpojuma augstas kvalitātes apliecinājumi\*\*); |
| 10 punkti | piešķir piedāvājumam, kuram pievienots vismaz 1 pretendenta pakalpojuma saņēmēja (dzīvokļu īpašnieku pilnvarotās personas vai biedrības) pretendenta sniegtā pakalpojuma augstas kvalitātes apliecinājums\*\*); |
|  | pārējos gadījumos punktus nepiešķir. |

\*) šajā iepirkumā ar citiem algotiem speciālistiem, kuri nodrošinās iepirkuma priekšmetā minēto dzīvojamo māju pārvaldīšanu (jurists, grāmatvedis, lietvedis), tiek saprasti ne tikai pretendenta algoti speciālisti (darbinieki), bet arī ārpakalpojuma sniedzēji, ja pretendents ir noslēdzis attiecīgus pakalpojumu līgumus

\*\*) šajā iepirkumā ar augstas kvalitātes apliecinājumu tiek saprasta pretendenta pakalpojuma saņēmēja atsauksme, kurā apliecināts, ka pretendenta dzīvojamās mājas pārvaldīšanas pakalpojums tiek sniegts augstā kvalitātē, apliecināts pretendenta profesionālisms dzīvojamās mājas pārvaldīšanas procesā, kā arī apliecināta pretendenta pieejamība un atsaucība saskarē ar pakalpojuma saņēmēju

|  |  |
| --- | --- |
| **C daļa. 2020.gadā prognozētā vidējā pārvaldīšanas maksa mēnesī (EUR/1 m2)** | |
| 10 punkti | 10 x (Cmin/Cpied), kur:  Cmin – viszemākā piedāvātā maksa (EUR/1 m2),  Cpied – pretendenta piedāvātā maksa (EUR/1 m2) |

**P=A1+A2+B1+C**

14.2. Par saimnieciski izdevīgāko tiks atzīts piedāvājums, kurš ieguvis visaugstāko skaitlisko vērtējumu (punktu skaitu) visu iepirkuma komisijas locekļu vērtējumu kopsummā.

14.3. Gadījumā, ja saskaņā ar norādītajiem kritērijiem vairākiem pretendentiem ir vienāds punktu skaits, tad iepirkuma komisija priekšroku dod pretendentam, kuram atbilstoši iesniegtajam gada finanšu pārskatam ir augstāki rentabilitātes rādītāji.

15. Iepirkuma komisija izslēdz pretendentu no tālākās dalības iepirkuma procedūrā jebkurā no vērtēšanas posmiem gadījumos, ja:

15.1. Pretendents neatbilst šajā Atklāta konkursa nolikumā norādītajiem atlases kritērijiem (Atklāta konkursa nolikuma 12.apakšpunkts);

15.2. norādījis nepatiesas ziņas;

15.3. nav sniedzis ziņas par atbilstību minētajiem kritērijiem (nav iesniedzis visus 12.apakšpunktā norādītos dokumentus vai prasīto informāciju);

15.4. piedāvājums neatbilst normatīvajos aktos un Atklāta konkursa nolikumā norādītajām prasībām.

**16. Iepirkuma komisijas tiesības:**

16.1. pārbaudīt nepieciešamo informāciju kompetentā institūcijā, oficiālās vai publiski pieejamās informācijas sistēmās vai citos publiski pieejamos avotos, ja tas nepieciešams pretendentu atlasei, piedāvājumu atbilstības pārbaudei, piedāvājumu vērtēšanai un salīdzināšanai, kā arī lūgt, lai pretendents izskaidro dokumentus un informāciju, kas iesniegti Iepirkuma komisijai, un uzrāda to oriģinālus;

16.2. izslēgt pretendenta piedāvājumu no tālākas vērtēšanas gadījumā, ja jebkurā vērtēšanas stadijā atklājas, ka pretendents nav sniedzis nepieciešamās ziņas vai sniedzis nepatiesas ziņas;

16.3. noraidīt visus piedāvājumus, kas neatbilst iepirkuma Atklāta konkursa nolikuma prasībām;

16.4. pieaicināt atzinumu sniegšanai neatkarīgus ekspertus ar padomdevēja tiesībām;

16.5. ja pretendents atsakās slēgt iepirkuma līgumu, izvēlēties slēgt iepirkuma līgumu ar nākamo pretendentu, kura piedāvājums ir saimnieciski izdevīgākais;

16.6. jebkurā brīdī pārtraukt iepirkuma procedūru, ja tam ir objektīvs pamatojums un par to ir nosūtīts paziņojums Iepirkumu uzraudzības birojam un visiem pretendentiem.

16.7. citas Iepirkuma komisijas tiesības saskaņā ar Publisko iepirkumu likumu, Atklāta konkursa nolikumu un Latvijas Republikā spēkā esošajiem normatīvajiem aktiem.

**17.  Pretendenta tiesības:**

17.1. pieprasīt Iepirkuma komisijai papildu informāciju par iepirkumu, iesniedzot rakstisku pieprasījumu;

17.2. pirms piedāvājuma iesniegšanas termiņa beigām grozīt vai atsaukt iesniegto piedāvājumu;

17.3. citas pretendenta tiesības saskaņā ar Publisko iepirkumu likumu, Atklāta konkursa nolikumu un Latvijas Republikā spēkā esošajiem normatīvajiem aktiem.

**V LĒMUMA PIEŅEMŠANA UN LĪGUMISKIE NOSACĪJUMI**

18. Iepirkuma komisija veic pārbaudi pirms lēmuma par iepirkuma līguma slēgšanas tiesību piešķiršanu pieņemšanas:

18.1. Attiecībā uz pretendentu, kuram saskaņā ar Atklāta konkursa nolikumā noteikto būtu piešķiramas iepirkuma līguma slēgšanas tiesības, pirms lēmuma par iepirkuma līguma slēgšanas tiesību piešķiršanu pieņemšanas, Iepirkuma komisija veic pretendenta izslēgšanas noteikumu pārbaudi saskaņā ar Publisko iepirkumu likuma 42.pantā noteikto.

18.2. Ja, veicot pārbaudi, Iepirkuma komisija konstatē Publisko iepirkumu likuma 42.panta pirmās daļas izslēgšanas gadījumus, tā rīkojas atbilstoši Publisko iepirkumu likuma 42. panta attiecīgās daļas nosacījumiem un Publisko iepirkumu likuma 43.panta otrās daļas nosacījumiem.

18.3. Pasūtītājs pieprasīs, lai pretendents nomaina apakšuzņēmēju, kura sniedzamo pakalpojumu vērtība ir vismaz 10% (desmit procenti) no iepirkuma līguma kopējās summas, ja tas atbilst Publisko iepirkumu likuma 42.panta pirmās daļas 2., 3., 4., 5., 6. vai 7. punktā minētajiem izslēgšanas gadījumiem, un personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai Atklāta konkursa nolikumā noteiktajām prasībām, ja tā atbilst Publisko iepirkumu likuma 42.panta pirmās daļas 1., 2., 3., 4., 5., 6. vai 7. punktā minētajiem izslēgšanas gadījumiem. Ja pretendents 10 (desmit) darbdienu laikā pēc pieprasījuma nosūtīšanas dienas neiesniedz dokumentus par jaunu paziņojumā par līgumu vai Atklāta konkursa nolikumā noteiktajām prasībām atbilstošu apakšuzņēmēju vai personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai Atklāta konkursa nolikumā noteiktajām prasībām, Pasūtītājs izslēdz pretendentu no dalības Atklātā konkursā.

19. Ja uz pretendentu attiecas Publisko iepirkumu likuma 42.panta pirmajā daļā minētie izslēgšanas gadījumi, Iepirkuma komisija pieprasīs pretendentam iesniegt apliecinājumu.

20. Ja pretendents neiesniedz prasīto apliecinājumu, Iepirkuma komisija izslēdz pretendentu no dalības iepirkuma procedūrā saskaņā ar Publisko iepirkumu likuma 42.panta pirmajā daļā minēto izslēgšanas gadījumu esamību.

21. Iepirkuma līguma slēgšanas tiesības tiks piešķirtas pretendentam, kurš būs iesniedzis Atklāta konkursa nolikuma prasībām atbilstošu saimnieciski visizdevīgāko piedāvājumu un kura kvalifikācija būs atbilstoša Publisko iepirkumu likuma un Atklāta konkursa nolikumā noteiktajam.

22. Visi pretendenti tiek rakstveidā informēti par Atklāta konkursa rezultātu 3 (trīs) darbdienu laikā no lēmuma pieņemšanas dienas.

23. Ja iesniegti Atklāta konkursa nolikumā noteiktajām prasībām neatbilstoši piedāvājumi vai vispār nav iesniegti piedāvājumi, Iepirkuma komisija pieņem lēmumu izbeigt Atklātu konkursu un 3 (trīs) darbdienu laikā pēc tam, kad pieņemts šajā punktā minētais lēmums, iesniedz publicēšanai Iepirkumu uzraudzības birojam paziņojumu par Atklāta konkursa rezultātu un informē visus pretendentus par visiem iemesliem, kuru dēļ iepirkuma procedūra tiek izbeigta.

24. Iepirkuma komisija var jebkurā brīdī pārtraukt Atklātu konkursu, ja tam ir objektīvs pamatojums. Pasūtītājs 3 (trīs) darbdienu laikā pēc tam, kad pieņemts lēmums pārtraukt Atklātu konkursu, sagatavo un publicē publikāciju vadības sistēmā informāciju par Atklāta konkursa pārtraukšanu, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi šim lēmumam.

25. Pasūtītājs slēgs iepirkuma līgumu (Nolikuma 6.pielikums) ar izraudzīto pretendentu, kuram, saskaņā ar Atklāta konkursa nolikumā un Publisko iepirkumu likuma noteikto kārtību, ir piešķirtas iepirkuma līguma slēgšanas tiesības, saskaņā ar Publisko iepirkumu likuma 60. panta sesto daļu - ne agrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav Publisko iepirkumu likuma 68.pantā noteiktajā kārtībā iesniegts iesniegums par iepirkuma procedūras pārkāpumiem. Iepirkuma līgums tiek sagatavots, pamatojoties uz Iepirkuma komisijas lēmumu par iepirkuma līguma slēgšanas tiesību piešķiršanu, pretendenta iesniegto piedāvājumu un saskaņā ar Atklāta konkursa nolikuma Tehniskās specifikācijas noteikumiem.

26. Pretendentam, kuriem piešķirtas Atklāta konkursa iepirkuma līguma slēgšanas tiesības, iepirkuma līgums jāparaksta 5 (piecu) darbdienu laikā no Pasūtītāja nosūtītā uzaicinājuma parakstīt iepirkuma līgumu (arī e-pasta veidā) nosūtīšanas dienas. Ja norādītajā termiņā minētais pretendents neparaksta iepirkuma līgumu, tas tiek uzskatīts par atteikumu slēgt iepirkuma līgumu. Pasūtītājs patur tiesības noteikt arī garāku iepirkuma līguma parakstīšanas termiņu.

27. Ja izraudzītais pretendents atsakās slēgt iepirkuma līgumu ar Pasūtītāju, Pasūtītājs var pieņemt lēmumu slēgt iepirkuma līgumu ar nākamo pretendentu, kurš ir atbilstošs Atklāta konkursa nolikumā un Publisko iepirkumu likumā noteiktajām prasībām un kura piedāvājums atbilst Atklāta konkursa nolikuma prasībām un ir nākamais saimnieciski izdevīgākais piedāvājums.

**28. Noslēguma noteikumi:**

Ja Atklāta konkursa nolikumā tiek konstatētas pretrunas ar Publisko iepirkumu procedūru regulējošo tiesību aktu prasībām, piemēro Publisko iepirkumu regulējošo tiesību aktu nosacījumus.

Nolikumam ir šādi pielikumi:

1.pielikums – Tehniskā specifikācija;

2.pielikums – Pieteikuma un finanšu piedāvājuma forma (veidne);

3.pielikums – Tehniskais piedāvājums (veidne);

4.pielikums – Pretendenta darbinieku saraksts (veidne);

5.pielikums – Pretendenta pieredze dzīvojamo māju pārvaldīšanā (veidne);

6.pielikums – Iepirkuma līguma projekts.

Iepirkuma komisijas priekšsēdētājs Ģ.Freibergs

1. Informāciju par to, kā ieinteresētais piegādātājs var reģistrēties par Nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883> [↑](#footnote-ref-1)